María Agustín

María Agustín Linares (Zaragoza, Aragoi, 1784ko apirilaren 13a - ibidem, 1831ko azaroaren 22a) aragoiar heroia da. Napoleon frantsesaren aurkako Iberiar penintsulako gerran Zaragozaren defentsan parte hartu zuen emakumeetako bat izan zen, besteak beste, Casta Álvarez, Manuela Sancho, Villahermosa dukesa (María Manuela Pignatelli de Aragón  Gonzaga) eta Agustina Aragoikoa.

 Biografia 
Gurasoak , Bádenasen jaio zen Antonio, eta Rueda de Jalonen jaiotako Catalina,ziren. Zaragozako San Pablo auzoko bizilaguna izan zen, eta Zaragozako Lekuetan hiriaren defendatzaile heroikoetako bat, Independentzia Gerran.

Familiaren ekonomia zela eta, Mariak txikitatik lan egin behar izan zuen, auzoko etxe batean hain zuzen ere. Hantxe ezagutu zuen bere senarra, Pedro Roncal, eta harexekin ezkondu zen 1805eko maiatzaren 12an, San Gil parrokian. Senar-emazteen etxe berrian, Seron kalean, bizi izan zuten gerraren hasiera.thumb|305x305px|ezkerrera|María Agustínen grabatua. 1808
 Ibilbidea 
Gerran, Mariak logistikan lagundu zuen, Aragoiko soldaduei ura, elikagaiak eta munizioa emanez. Lepoan zauritu zuten frontean laguntzen ari zela, Karmengo Atetik gertu (gero omenez María Agustin pasealekua); zauria odoleztatu eta mindu arren, bere zereginarekin jarraitu zuen.

Gerra amaitu ondoren, 1815ean, Palafox jeneralak bere merezimenduak aitortu zituen eta bi erreal eman zizkion, lepoko zauriak ezkerreko besoa  baliorik gabe utzi baitzion; beraz, ezin zuen lan egin. "Balazo baten eragozpentzat" kalifikatutako zaragozar bakarra izan zen. Zaragozako Lehen Setioaren bereizgarria,  Armarria eman zion. 

1819an Pedro Roncal hil zen, gaixorik baitzegoen, eta sei urte geroago Maria Antonio Guisanekin ezkondu zen. Biak Alagóngo Torre de Postasera joan ziren. Maria 1831ko azaroaren 22an hil zen, 48 urte zituela, eta San Pablo hilerrian lurperatu zuten.

 Aintzatespenak 

 Paseo bat du bere izanaz Zaragozan.

 Palafox jeneralak bere merezimenduak aitortu eta bi erreal eman zizkion. 
 Zaragozako Lehen Setioaren bereizgarria,  Armarria jaso zuen.

 Erreferentziak 

 Kanpo estekak 

 (es) María Agustín en www.fundacion2008.com

Kategoria:Zaragozarrak
Kategoria:Emakume heroiak
Kategoria:Iraultzaileak